Hotuba ya waziri wa afya

HOTUBA YA WAZIRI WA AFYA KATIKA JENGO LA AFYA HOUSE KUHUSU MSAMBAO NA JINSI YA KUDHIBITI JANGA LA CORONA
Rais wa Jamuhuri ya Kenya, Bw.Uhuru Kenyatta, Naibu wake Bw. Wilson, mawaziri, wanahabari na wananchi wazalendo wa Kenya, hamjambo? Nachukua fursa hii kuwakaribisheni nyingi wote katika hafla hii itakayo chukua muda wa saa chache tu ili tuweze kuzungumzia maswala kuhusu janga hili.
Katika siku za hivi karibuni tumekuwa na visa vingi vya maambukizi ya ugonjwa huu kuliko waliopona na kupata nafuu. Pia, maabara yetu yameweza kuongeza uwezo wao wa kupima ugonjwa huu. 
Hivi leo, tumeipima sampuli kutoka kwa watu elfu mbili mia tano themanini na mbili ambao kati yao, watu elfu moja mia tisa na thelatini walipatikana kuwa na ugonjwa huu. Tumewasafirisha walioambukizwa katika hospitali tofauti tofauti humu nchini. Jimbo la Nairobi na Mombasa ndio majimbo yanayoongoza katika maambukizi haya. Pia tunafurahia kusema kwamba leo tumefanikiwa kuwaondoa wagonjwa mia tatu na kumi na moja waliokuwa katika hospitali tofauti tofauti baada ya wao kuweza kupata nafuu. Hata hivyo, tunasikitika kusema kuwa tumewapoteza wagonjwa hamsini na tatu. Idadi hii ndiyo ya juu zaidi kuweza kuripotiwa humu nchini. 
Tunashauriwa kufuata maagizo yaliyowekwa kupambana na janga hili, mojawapo ni kuosha mikono kwa maji yanayotiririka aghalabu kwa sekunde thelathini. Pili tunahimizwa kuvaa barakoa kila wakati tunapoenda katika maeneo yaliyo na umati. 
Unapohisi maumivu yoyote, unapaswa kwenda katika kituo cha afya kilicho karibu nawe upimwe. Kumbukeni, jukumu la mwananchi ndio funguo katika mafanikio ya kushinda dhidi ya ugonjwa huu. Tunashauriwa pia tusiwatenge wale ambao walioambukizwa  ugonjwa huu kwani kuwatenge kunaweza kusababishia madhara kama kusongwa na mawazo mengi. 
Asanteni sana kwa kunipa sikio na mungu awabariki nyote mtapokwenda mkwenu na mtakapotekeleza wajibu wenu kupigana na janga hili. Kwaherini.